30.12.2006 Den Europæiske Unions Tidende L 395/1 (Retsakter, hvis offentliggørelse er obligatorisk) RÅDETS FORORDNING (EF) Nr. 1897/2006 af 19 december 2006 om ændring af forordning (EF) nr. 1255/96 om midlertidig suspension af den fælles toldtarifs autonome toldsatser for visse industri-, landbrugs- og fiskeriprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (1) — Det er i Fællesskabets interesse helt eller delvist at suspendere den fælles toldtarifs autonome toldsatser for en række nye produkter, som ikke er anført i bilaget til Rådets forordning (EF) nr. 1255/96 (3). En række produkter, der er omhandlet i forordning (EF) nr. 1255/96, bør udgå af listen i bilaget dertil, fordi det ikke længere er i Fællesskabets interesse at opretholde suspen- sionen af den fælles toldtarifs autonome toldsatser, eller fordi beskrivelsen skal ændres for at tage hensyn til den tekniske produktudvikling og den økonomiske udvikling på markedet. De produkter, hvis beskrivelse skal ændres, bør i overens- stemmelse hermed betragtes som nye produkter. Af forståelseshensyn bør bilaget til forordning (EF) nr. 1255/96 i betragtning af, at der træder en lang række ændringer i kraft den 1. januar 2006, erstattes med en helt ny udgave med virkning fra dette tidspunkt. Foranstaltningen bør have en begrænset gyldighedsperiode, så der kan foretages økonomiske undersøgelser af de enkelte suspensioner i denne periode. Erfaringerne viser, at der bør fastsættes en udløbsdato for suspensionerne i bilaget til forordningen for at sikre, at der tages hensyn til den teknologiske og økonomiske udvikling. Det bør ikke udelukke, at visse foranstaltninger bringes til ophør før tiden eller videreføres efter denne periode, hvis der ()) EFT L 158 af 29.6.1996, s. 1. Senest ændret ved forordning (EF) nr. 963/2006 (EUT L 176 af 30.6.2006, s. 3). fremføres en økonomisk begrundelse herfor i overens- stemmelse med principperne i Kommissionens meddelelse vedrørende autonome toldsuspensioner og toldkontingen- ter ). Forordning (EF) nr. 1255/96 bør derfor ændres. Under hensyn til nærværende forordnings økonomiske betydning bør der henvises til sagens hastende karakter som anført i punkt I.3 i protokollen om de nationale parlamenters rolle i Den Europæiske Union, knyttet som bilag til traktaten om Den Europæiske Union og traktaterne om oprettelsen af Det Europæiske Fællesskab, Det Europæ- iske Kul- og Stålfællesskab og Det Europæiske Atomenergi- fællesskab. Da forordningen skal anvendes fra den 1. januar 2007, bør den straks træde i kraft — UDSTEDT FØLGENDE FORORDNING: Artikel 1 Bilaget til forordning (EF) nr. 1255/96 erstattes af bilaget til nærværende forordning. Artikel 2 De midlertidige suspensioner af den fælles toldtarifs autonome toldsatser for de i bilaget anførte produkter gælder fra den 1. januar 2007. De udløber på de i bilaget anførte datoer. Artikel 3 Denne forordning træder i kraft på dagen efter offentliggørelsen i Den Europæiske Unions Tidende. Den anvendes fra den 1. januar 2007. (2) EFT C 128 af 25.4.1998, s. 2.